Alls seldust 15.740 lítrar af kampavíni í Vínbúðunum á liðnu ári . Jókst salan um 1.351 lítra sem jafngildir 9,4% aukningu . Langmesta hlutdeild einstakra framleiðenda hafði kampavínshúsið Moët & Chandon sem seldi 6.849 lítra af framleiðslu sinni undir vörumerkjunum Moët og Dom Pérignon . Það jafngildir 43,5% hlutdeild sem verður að teljast afar sterkt . Fyrirtækið er raunar stærsti kampavínsframleiðandi í heimi og framleiðir um 35 milljónir flaskna á ári á markaði sem telur ríflega 300 milljónir flaskna . Salan hér á landi svarar því til 0,03% af heildarframleiðslu Moët & Chandon . Langvinsælasta einstaka varan í flokki kampavíns í Vínbúðunum var 750 ml flaska af Moët Brut Imperial og seldust 3.530 lítrar af því , samanborið við 3.260 lítra í fyrra . Þetta sama vín er hins vegar selt í tvenns konar öðrum umbúðum , 1,5 lítra eða magnum-flöskum og svo í 200 ml flöskum . Þær raða sér í ...